
Atzinums par Konceptuāls ziņojums 
"Par administratīvo reģionu izveidi" (VSS-911)

Biedrības “Latvijas Jaunatnes padome” (turpmāk - LJP) ir iepazinusies ar Vides aizsardzības un reģionālās attīstības ministrijas (turpmāk – VARAM) konceptuālo ziņojumu "Par administratīvo reģionu izveidi" (turpmāk – Ziņojums).
 Vērtējam pozitīvi Ziņojumā  iekļautos priekšlikumus administratīvo reģionu funkcijām, jo īpaši sadaļu “B.2. Darba ar jaunatni attīstība un sadarbība”.

LJP izsaka šādus iebildumus:

1. LJP iebilst priekšlikumam, ka administratīvo reģionu līmenī tiktu organizēti atbalsta un sadarbības pasākumus darba ar jaunatni veicējiem un jaunajiem līderiem, piesaistot finansējumu no ES investīciju fondiem.
Pamatojums: Pasākumi darbā ar jaunatni jāveic arī ar neaktīvajiem jauniešiem un tiem, kuri nav līderi, tekstā precizējot – darba ar jaunatni veicējiem un jauniešiem. Vēl jo vairāk, ziņojumā tālāk tiek minēts, ka būtu lietderīgi iesaistīt administratīvos reģionus 4.2.3.SAM īstenošanā, kas ir tieši vērsts uz NEET jauniešiem.

LJP izsaka šādus priekšlikumus:

1. Papildināt B.2. sadaļu nosakot, ka plānošanas reģioni savas kompetences ietvaros ne tikai plāno un koordinē darba ar jaunatni attīstība reģionā kopumā, bet arī veicina attiecīgo pašvaldību darba ar jaunatni sadarbību šajā jomā un sagatavo priekšlikumus valsts un pašvaldību institūcijām par  jaunatnes politikas pasākumu pilnveidošanu konkrētu plānošanas reģionu teritorijā.
Pamatojums: Pēc administratīvi teritoriālas reformas, plānošanas reģionu kompetence darbā ar jaunatni ir būtiski jāpalielina. Ir svarīgi, ka plānošanas reģioni aktīvi iesaistās jaunatnes politikas veidošanā un koordinēšanā, kā tas noteikts Jaunatnes likuma 5.1 pantā.

Latvijas Jaunatnes padomes
izpilddirektore	R. Mencendorfa

